[image: C:\Users\tunhjem\AppData\Local\Microsoft\Windows\Temporary Internet Files\Content.Word\Steinkjer-kommune-logo-b2-(4).jpg]                                   [image: C:\Users\tunhjem\AppData\Local\Microsoft\Windows\Temporary Internet Files\Content.Word\Steinkjer Idrettsråd logo.jpg]

[bookmark: _GoBack]SAMARBEIDSAVTALE MELLOM STEINKJER KOMMUNE OG STEINKJER IDRETTSRÅD
1. Avtaleparter er Steinkjer kommune v/ordfører og Steinkjer idrettsråd v/leder.

2. Avtaleperiode:
Avtalen gjelder for to år, fra 1.1.2020. Avtalen erstatter tidligere avtale av 2018, som utgår 31.12.2019.

3. Formål:
Avtalen har som formål å styrke og utvikle samarbeidet mellom kommunen og idrettsrådet. Samarbeidet skal bidra til en positiv utvikling av idrettens aktivitetstilbud gjennom gode og forutsigbare rammevilkår for idrettslagene i kommunen. Idrettsrådet skal i forhold til kommunen fungere som et talerør for idretten.

Samarbeidsavtalen skal bidra til:
· Å fremme felles mål om idrett, fysisk aktivitet og folkehelse for alle i kommunen.
· Å sikre god samordning og kommunikasjon mellom kommunen og idretten. 
· Å klargjøre viktige prinsipp og gjensidige krav og forventninger til samarbeidet.
· Å sikre god ressursutnytting av offentlige midler til idrettsanlegg og aktivitet.

4. Idrettsrådet:
Idrettsrådet er et fellesorgan for idretten i Steinkjer kommune, valgt av og blant idrettslagene i kommunen. Idrettsrådet er organisert i Norges idrettsforbund gjennom Trøndelag Idrettskrets og underlagt NIF sine lover og vedtekter.

Idrettsrådet er et fritt, selvstendig og politisk uavhengig organ, og skal fungere som et rådgivende organ i forhold til kommunale myndigheter i saker som vedrører idretten i kommunen. Idrettsrådet skal arbeide for best mulig vilkår for idretten i kommunen. Idrettsrådet skal gjøre prioriteringer på vegne av idrettslagene.

5. Samarbeidsrutiner, høringsrett, medvirkning
· Saker av felles interesse for idretten *), skal i hovedsak formidles til kommunen gjennom idrettsrådet. 
· Idrettsrådet har rett til å bli hørt i planarbeidet i kommunen på alle områder som vedrører idretten sine interesser. 
· Saker som blir fremmet til kommunen av idrettsrådet, skal formidles til kommune-administrasjonen v/rådmannen.
· Rådmannen har ansvar for å hente inn uttalelse fra idrettsrådet i saker som vedrører idretten i kommunen. Idrettsrådet skal få forelagt alle saker av felles interesse for idretten og kunne gi uttale til disse. 
· Generell informasjon fra kommunen til idrettslagene blir sendt med kopi til idrettsrådet.
· Partene har gjensidig informasjonsplikt i forhold til saker som vedkommer idretten i kommunen.
*) I praksis vil dette innebære at det enkelte idrettslag må vurdere om saken har eller kan tenkes å få konsekvenser for ett eller flere andre lag. I så fall kan/vil det være hensiktsmessig at idrettsrådet fremmer saken til kommunen. 
· Det utnevnes to representanter fra hovedutvalg for oppvekst og kultur som representerer det politiske nivået i idrettsrådets styre. Representantene har møte og talerett. 

6. Faste rutiner mellom kommunen og idrettsrådet

· Kommunen har dialog med idrettsrådet i forkant av arbeidet med kommunen sitt 
drifts- og investeringsbudsjett som vedrører idrettsfeltet.
· Idrettsrådet er høringsinstans i sammenheng med rullering av kommuneplanen og 
  kommunedelplan for idrett, fysisk aktivitet, friluftsliv og folkehelse. 
· Idrettsrådet gir uttalelse til søknader om spillemidler til anlegg.
· Idrettsrådet skal ha innsyns og høringsrett når det gjelder utarbeidelse av tildelingskriterier  for driftstilskudd/kulturmidler til idrettslagene.


7. Driftstilskudd til idrettsrådet – rapportering

· Kommunen gir et årlig tilskudd til drift av idrettsrådet, kr 10 000,- (dekker utgifter styret har knyttet til reise, kurs ol). Videre overfører Steinkjer kommune kr 100 000,- årlig, til rådet, som fordeler disse midlene til idrettslag som søker om kommunale tiltaksmidler (tilskudd som fordeles idrettslagene etter søknad). Eventuell regulering av det økonomiske bidraget til idrettsrådet vil kunne skje i forbindelse med Steinkjer Kommunes årlige budsjettbehandling. 
· Idrettsrådet oversender kommunen årsmøteprotokoll, årsmelding og godkjent regnskap.

8. Andre samarbeidsområder- og informasjonsarenaer    

· En gang i året, i begynnelsen av året, skal kommunen sin politiske ledelse møte idrettsrådet for å drøfte vilkår og utfordringer for idretten i kommunen.
· Idrettsrådet inviterer kommunen til sitt årsmøte og andre felles møtearenaer for    idrettslagene i kommunen.
· Idrettsrådet skal i samarbeid med Steinkjer kommune arrangere årlige fellesmøter for idrettslagene, hvor aktuelle temaer innenfor idretten skal tas opp og drøftes.
· Steinkjer kommune skal arbeide med å utvikle et lokalt idretts og fritidskort i samarbeid med idrettsrådet. 

Steinkjer, den       /     2020                                              


 _______________________                                                        _________________________

 Steinkjer kommune v/ordfører                                                    Steinkjer idrettsråd v/leder

